open-index/open-wikipedia-markdown huggingface dataset:
סני דיאנג

**סני טימותי דיאנג** (בצרפתית: **Seny Timothy Dieng**; נולד ב-23 בנובמבר 1994 בציריך שבשווייץ) הוא כדורגלן סנגלי יליד שווייץ המשחק בעמדת השוער במידלסברו מהפוטבול ליג צ'מפיונשיפ ובנבחרת סנגל.

## קריירת מועדונים
דיאנג שיחק בקבוצות הכוכב האדום ציריך, גראסהופרס ציריך, פ.צ. גרנשן, דיסבורג ופיילד.

ב-26 באוגוסט 2016 חתם בקווינס פארק ריינג'רס מהפוטבול ליג צ'מפיונשיפ. הוא הושאל מהמועדון לקבוצות וייטהוק, המפטון אנד ריצ'מונד בורו, סטיבנייג' ודונקסטר רוברס מהליגות הנמוכות באנגליה, וכן לדנדי מליגת העל הסקוטית.

בעונת  חזר לשחק בקווינס פארק ריינג'רס. ב-13 באוגוסט 2022 הבקיע שער בנגיחה בתוספת הזמן בתיקו 2-2 מול סנדרלנד במסגרת המחזור השלישי בליגה לעונת . בסיום עונת 2022/2023 בחרו בו האוהדים כשער העונה.

ב-8 ביולי 2023 חתם לארבע שנים במידלסברו תמורת כשני מיליון פאונד.

## קריירה בינלאומית
ב-30 במרץ 2021 ערך דיאנג את הופעת הבכורה שלו בנבחרת סנגל, בתיקו 1-1 נגד נבחרת אסוואטיני במסגרת מוקדמות גביע אפריקה לאומות 2021. הוא היה חלק מסגל נבחרת סנגל בטורניר גביע אפריקה לאומות 2021, בו זכתה נבחרתו, וערך שתי הופעות בטורניר.

נכלל בסגל נבחרת סנגל לטורניר מונדיאל 2022.

נכלל בסגל נבחרת סנגל לטורניר גביע אפריקה לאומות 2023.

## תארים
;נבחרת סנגל
* גביע אפריקה לאומות (1): 2021

; אישיים
* שער העונה של קווינס פארק ריינג'רס לעונת 2022/2023 (מול סנדרלנד ב-13 באוגוסט 2022)

## קישורים חיצוניים

## הערות שוליים

קטגוריה:כדורגלנים סנגלים
קטגוריה:שוערי כדורגל סנגלים
קטגוריה:כדורגלני גראסהופרס ציריך
קטגוריה:כדורגלני דיסבורג
קטגוריה:כדורגלני קווינס פארק ריינג'רס
קטגוריה:כדורגלני דנדי
קטגוריה:כדורגלני דונקסטר רוברס
קטגוריה:כדורגלני נבחרת סנגל
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:סנגלים שנולדו ב-1994
רשת רדיו

ממוזער|טקסט=תרשים המתאר את האופן שבו פועלת רשת רדיו חופשית|תרשים המתאר את האופן שבו פועלת רשת רדיו חופשית
ישנם שני סוגים של **רשתות רדיו** הנמצאות כיום בשימוש ברחבי העולם: רשת שידור מסוג "אחד לרבים" (תקשורת חד כיוונית) שבדרך כלל בשימוש עבור תקשורת המונים, ותקשורת קצה לקצה (תקשורת דו-כיוונית) שבשימוש בדרך כלל על ידי כוחות הביטחון ושירותים ציבוריים כגון משטרה, מכבי אש, מוניות ושירותי משלוחים. בנוסף יש תקשורת סלולרית שמאפשרת לשלוח ולקבל מידע בו זמנית על ידי שימוש בשני תדרים שונים במקביל. הטכנולוגיה הבסיסית משותפת בין שני סוגי רשתות הרדיו והתקשורת הסלולרית.

רשת הרדיו הדו-כיוונית משתמשת בטכנולוגיה ורכיבים דומים לרשת שידור חד-כיוונית, אך בדרך כלל כוללת כמה נקודות שידור קבועות (משדרים) עם מקלטים במקומות משותפים ומשלטים ניידים. בצורה כזו גם מכשירי תקשורת קבועים וגם ניידים יכולים לתקשר אלו עם אלו על פני אזורים גאוגרפיים רחבים, החל מסדר גודל של ערים בודדות ועד למחוזות או מדינות שלמות. ניתן לחבר מספר אתרי שידור/קליטה קבועים כדי להשיג את טווח הכיסוי הנדרש בעזרת חיבור אלחוטי (ישנן כמה דרכים לבצע זאת) או בעזרת חיבור קווי (כמו סיבים אופטיים, למשל). בכל המקרים הללו האותות מועברים בדרך כלל למתג מרכזי מסוג כלשהו שבו הודעת הרדיו עוברת עיבוד ונשלחת מחדש (מוחזרת) לכל אתרי המשדרים אליהם היא צריכה להגיע.

במערכות רדיו דו-כיווניות מודרניות מקובל להשתמש בשיטות חדשות כדי ליעל את התהליך ואת תחום התדרים הנדרש ובכך לאפשר תקשורת של יותר משתמשים בצורה נוחה. יש שימוש בטכנולוגיה דומה גם במערכות סלולריות.

## רשתות שידור
תקשורת "אחד לרבים" (נקרא באנגלית - broadcast) היא מערכת תקשורת אשר מפיצה למספר תחנות שידור בו-זמנית, במטרה לשדר לטווח רחב יותר מאשר מה שמתאפשר על ידי שידור אות מנקודה בודדת. זה מאפשר יצירת רשתות רדיו המגיעות לקהל רחב. רשתות שידור משתמשות בשיטה זו במטרה להפיץ תוכן.

השימוש ברשתות השידור עלה במהירות עם האפשרות של שידור "אחד לרבים" למאזינים ביתיים בשנות ה-20. צמיחה זו התפתחה בדרכים שונות במקומות שונים בעולם. בבריטניה ה-BBC התפתח בעזרת מימון ציבורי ואגרות רדיו, והיה בעל מונופול שידור בעשורים הראשונים שלו. לעומת זאת, בארצות הברית קמו רשתות שידור מסחריות שונות שהתחרו זו בזו על הכנסות מפרסום.

האתגר הטכני העיקרי שיש להתמודד איתו בעת הפצת תוכן למרחקים ארוכים הוא שמירה על איכות האות וניהול מספר נקודות מיתוג / ממסר בשרשרת האותות. בעבר נשלחו תוכניות רדיו לתחנות שידור מרוחקות בשיטות שונות, כולל קווי טלפון חכורים, תקליטים מוקלטים מראש וקלטות שמע. עם הזמן החל שימוש בחיבורים אלחוטיים על ידי ממסרי רדיו יבשתיים, ומאוחר יותר החיבורים הוחלפו ברובם בכבלים קואקסיאליים, סיבים אופטיים ותקשורת לוויינית, המציעים בדרך כלל יחסי עלות-תועלת מעולים.

ככל שעבר הזמן, רשתות רדיו מוקדמות רבות התפתחו לרשתות טלוויזיה, כאשר השימוש ברדיו הצטמצם ואנשים החלו לצרוך תוכן בטלוויזיה.

## ראו גם

* רדיו
* שידור רדיו בישראל
* חובבות רדיו

## קישורים חיצוניים

קטגוריה:רדיו
ניית'ן פרסונס

**ניית'ן דין פרסונס** (באנגלית: **Nathan Dean Parsons**; נולד ב-16 ביוני 1988) הוא שחקן אמריקאי יליד אוסטרליה, הידוע ממשחקו באופרת הסבון של ABC "בית חולים כללי".

## ביוגרפיה
ניית'ן פרסונס נולד באדלייד, אוסטרליה, אך גדל בבולדר, קולורדו, ואוסטין, טקסס. הוא עבר ללוס אנג'לס כדי ללמוד באוניברסיטת דרום קליפורניה לאחר שהתקבל לתוכנית המשחק לתואר ראשון באמנויות יפות, אך נשר לאחר שלושה סמסטרים. הוא גם חבר ב-"Boom Kat Dance Theatre", להקת ריקוד ללא מטרות רווח שבסיסה בסנטה מוניקה, קליפורניה. בזמנו הפנוי, פרסונס עוסק בריקוד, טיפוס על צוקים, טיולים רגליים, לקרוס, כדורגל, יוגה וצלילה.

## קריירה
### עבודות מוקדמות
כשחקן ילד, הוא עשה עבודת קריינות בדיבוב אנימה יפנית לסרטי ADV, כולל התפקיד הראשי של ז'אן רוק-ראלטיק ב-"Nadia: The Secret of Blue Water" ובסרטים אנימה אחרים.

### בית חולים כללי
פרסונס נבחן במקור לתפקיד אחר באופרת הסבון "בית חולים כללי" ולא לוהק, אבל מפיקי הסדרה יצרו לו דמות חדשה. הופעתו הראשונה כאמן איתן לאבט הייתה ב-30 בינואר 2009. פרסונס נשכר בתחילה לתפקיד חוזר, אך עד מהרה קיבל חוזה לתפקיד קבוע.

בדצמבר 2011 הודיע פרסונס כי החליט לא לחדש את חוזהו בסדרה (שפג תוקפו בתחילת 2012). הופעתו האחרונה הייתה בפרק ב-7 במרץ 2012. קו העלילה נותר פתוח לחזרתו האפשרית.

במאי 2012, פרסונס היה מועמד לפרס אמי לשעות היום בקטגוריית השחקן הצעיר המצטיין על גילמו של איתן לאבט בבית החולים הכללי.

באפריל 2013, חזר פרסונס ל"בית החולים הכללי" בתור איתן לאבט כחלק מחגיגת יום השנה ה-50 לסדרה. הוא שוב שיחזר את דמותו ביולי 2015 לשני פרקים.

### 2012 – הווה
בשנת 2012 הופיע בסדרת הטלוויזיה "Bunheads"  

פרסונס החליף את לוק גריימס בתפקיד ג'יימס בעונה האחרונה של "דם אמיתי" והופיע בסדרת הטלוויזיה "המקוריים" בתור ג'קסון קנר מ-2014 עד 2018.

במרץ 2018, פרסונס לוהק לתפקיד מקס אוונס בסדרת הטלוויזיה "רוזוול, ניו מקסיקו".

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:מהגרים מאוסטרליה לארצות הברית
קטגוריה:אמריקאים שנולדו ב-1988
קטגוריה:אוסטרלים שנולדו ב-1988
Jumpman

**Jumpman** הוא סינגל של הראפר הקנדי דרייק והראפר האמריקאי פיוצ'ר, מתוך המיקסטייפ המשותף שלהם, *[[What a Time to Be Alive]]*. השיר יצא לאור ב-10 בנובמבר 2015 לרדיו הקצבי, על ידי חברות התקליטים A1 רקורדינגס, קאש מאני רקורדס, אפיק רקורדס, פריבנדז, ריפבליק רקורדס ויאנג מאני אנטרטיינמנט, כסינגל המוביל מתוך המיקסטייפ.

## קבלה ביקורתית
מתיו רמירז מ-Spin כתב כי השיר הוא "שיר [בסגנון] יאנג ת'אג" וטען ש"דרייק מנסה לחקות את הייחודיות של יאנג ת'אג - התוצאה לא מביכה אלא מאומצת, וגורמת לך לייחל לדבר האמיתי".

"Jumpman" בולט בשימוש שלו באפקט של עורב צווח המשולב בביט.

## הערכה ביקורתית

#### רשימות סוף שנה

## הופעות במדיה
בדצמבר 2015 הוציא הראפר קניה וסט את הסינגל השיווקי "Facts", בו משתמש באותו פלואו בו השתמש דרייק ב-"Jumpman".

באפריל 2016, אפל הוציאה פרסומת לאפל מיוזיק בהשתתפות טיילור סוויפט שרה את השיר ונופלת בטעות על ההליכון. סרטון זה זכה לפופולריות ברשת, לצד פרסומת נוספת של אפל מיוזיק בה דרייק מבצע ליפ סינק לשירה של סוויפט "Bad Blood".

## הצלחה מסחרית
"Jumpman" הגיע למקום ה-12 במצעד הבילבורד הוט 100 ב-7 בנובמבר 2015, לפני שיצא כסינגל. השיר זכה בסופו של דבר בתואר הפלטינה המרובעת מטעם איגוד תעשיית ההקלטות האמריקאי עבור יחידות משולבות של מכירות וסטרימינג בסך למעלה מארבעה מיליון. נכון למרץ 2016, השיר נמכר ב-824,000 עותקים בארצות הברית. בבריטניה, הוא הגיע למקום ה-58 במצעד הסינגלים הבריטי וזכה בתואר הזהב על למעלה מ-400,000 עותקים.

## מיקומי שיא

## נתוני מכירות

## הערות שוליים

קטגוריה:שירי דרייק
קטגוריה:שירי פיוצ'ר
קטגוריה:שירים באנגלית
קטגוריה:שירים שנכתבו על ידי מטרו בומין
קטגוריה:שירים שהופקו על ידי מטרו בומין
קטגוריה:שירי מוזיקת טראפ
קטגוריה:שירי זהב באוסטרליה
קטגוריה:שירי זהב בניו זילנד
קטגוריה:שירי זהב בקנדה
קטגוריה:שירי פלטינה בממלכה המאוחדת
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת אפיק רקורדס
תרבות וערך

ממוזער|טקסט=תצלום של הפילוסוף האוסטרי, לודוויג ויטגנשטיין (1951-1889), שמוצאו היה יהודי, מחברו של הספר "תרבות וערך" (אנגלית: Culture and Value; גרמנית: Vermischte Bemerkungen - תמהיל הערות). הספר הינו ספר פילוסופיה המכיל את אוסף הערותיו האישיות של ויטגנשטיין|תצלום של הפילוסוף האוסטרי, לודוויג ויטגנשטיין (1951-1889), שמוצאו היה יהודי, מחברו של הספר "תרבות וערך" (אנגלית: Culture and Value; גרמנית: Vermischte Bemerkungen - תמהיל הערות), שהינו ספר פילוסופיה המכיל את אוסף הערותיו האישיות של ויטגנשטיין, ונערך על ידי יאורי הנריק פון וריקט
**תרבות וערך** (באנגלית: **Culture and Value**; במקור בגרמנית: **Vermischte Bemerkungen** - תמהיל הערות) הוא ספר פילוסופיה המכיל אסופה של הערותיו האישיות של לודוויג ויטגנשטיין שנערכו על ידי יאורי הנריק פון וריקט. הוא פורסם לראשונה בגרמנית בשנת 1977, כאשר הטקסט תוקן במהדורות הבאות. המהדורה השנייה (1978) המורחבת של וריקט תורגמה על ידי פיטר ווינץ' ופורסמה ב-1980 (והודפסה מחדש ב-1984). אלואיס פיצ'לר תיקן את היצירה (הפקת מהדורה גרמנית חדשה ב-1994) וזו יצאה לאור עם תרגום חדש של פיטר ווינץ' ב-1998.

ההערות מסודרות בסדר כרונולוגי עם ציון שנת מוצאן. כמעט מחציתם נובעים מהתקופה שלאחר השלמת חלקו הראשון של חקירות פילוסופיות בשנת 1945.

בסוף הספר מופיע שיר שהוצע על ידי ויטגנשטיין להופרת לודוויג האנסל, ויש להניח שהוא היה מחברו.

בין ההערות שפורסמו הוענקה תשומת לב מיוחדת לקטע שבו מנה ויטגנשטיין אנשים שלדעתו השפיעו עליו: לודוויג בולצמן, היינריך הרץ, ארתור שופנהאואר, גוטלוב פרגה, ברטראנד ראסל, קרל קראוס, אדולף לוס, אוטו וינינגר, אוסוואלד שפנגלר, פיירו סראפה .

הספר מכיל גם כמה ממחשבותיו של ויטגנשטיין על שייקספיר, תוך השוואה שלילית בין תיאורי דמויותיו לאלו של טולסטוי.

הערה נוספת משנת 1931 מעידה על השימוש הראשון של ויטגנשטיין במונח 'דמיון משפחתי', כחלק מדיון בעבודתו של שפנגלר.

## לקריאה נוספת
### ספרות ראשונית

* L. Wittgenstein (1998), *Culture and Value*, ed. by Georg Henrik von Wright, rev. ed. London: Wiley-Blackwell, מסת"ב 0631205713, מסת"ב 978–0631205715.


### ספרות משנית

* Wang, Joseph (2007). "Culture and Value Revisited – Draft of a new electronic edition". From the ALWS archives: A selection of papers from the International Wittgenstein Symposia in Kirchberg am Wechsel.


## הערות שוליים

קטגוריה:חיבורים פילוסופיים
קטגוריה:לודוויג ויטגנשטיין
ג'וזפין בארנס

**אליס ג'וזפין מרי טיילור בארנס** (18 באוגוסט 1912 - 28 בדצמבר 1999) הידועה בשם **ד"ר ג'וזפין בארנס**, הייתה רופאה אנגלייה, שעסקה במיילדות וגינקולוגיה. היא הייתה הנשיאה הראשונה של ההסתדרות הרפואית הבריטית, ב-1979. בארנס הייתה פעילה גם בקמפיין הלאומי למניעת סרטן  לנשים עם בדיקת סרטן.

## ראשית חיים וחינוך
בארנס נולדה ב-18 באוגוסט 1912, היא הייתה הבכורה מבין חמשת ילדיהם של השר וולטר וורטון ואליס מרי (לבית איבוטסון). בארנס נולדה בקליף רואד, שרינגהאם, נורפוק, היא למדה בבית הספר התיכון אוקספורד שבצפון אוקספורד ובאוניברסיטת אוקספורד. היא למדה רפואה באוניברסיטת קולג' בלונדון.

## קריירה
בתחילת מלחמת העולם השנייה היא התחילה לעבוד בבית החולים השומרוני. ב-1947 התחילה לנהל צוות מיילדות נייד של בית החולים האוניברסיטאי קולג'.
## חיים אישיים
[ממוזער| בארנס בתוכנית הדיונים הטלוויזיונית ''[After Dark (סדרת טלוויזיה)|After Dark'' ב-1997]]
היא התחתנה עם בריאן וורן, סגן בצבא, ב-1942. נולדו להם שלושה ילדים, פני, אמנדה ואנתוני. ב-1964 הם התגרשו.

בארנס נפטרה ב-28 בדצמבר 1999.

## קישורים חיצוניים

## הערות שוליים

קטגוריה:רופאות המאה ה-20
קטגוריה:גבירות מפקדות במסדר האימפריה הבריטית
קטגוריה:רופאות אנגליות
קטגוריה:בוגרי יוניברסיטי קולג' לונדון
קטגוריה:מיילדות
קטגוריה:גינקולוגיות
קטגוריה:גינקולוגים
קטגוריה:בריטים שנולדו ב-1912
קטגוריה:בריטיות שנולדו ב-1912
קטגוריה:בריטים שנפטרו ב-1999
קטגוריה:בריטיות שנפטרו ב-1999
1976 באסטרונאוטיקה

בערך זה מצוינים אירועים בולטים שהתרחשו במהלך שנת 1976 ונוגעים לתחום האסטרונאוטיקה.

## אירועים בולטים
[שמאל|ממוזער|200px|[ויקינג 1 לראשונה בהיסטוריה ביצע נחיתה מוצחלת על המאדים]]
במהלך השנה בוצעו 129 שיגורים מהם 100 (78%) על ידי ברית המועצות.

* 20 ביולי – חללית ויקינג 1 נחתה על המאדים. בהמשך התקבלו תמונות של פני השטח.
* 3 בספטמבר – חללית ויקינג 2 נחתה על המאדים.

## שיגורי לוויינים
שיגורים שנכשלו מסומנים באדום. שיגורים מאוישים מסומנים בירוק.

### שיגורים מאוישים

## חקר גרמי שמיים

## סיכומים שנתיים
### לפי מדינה

### לפי אתר שיגור

## קישורים חיצוניים

* ריכוז נתונים על שיגורים

## הערות שוליים

אסטרונאוטיקה
איגוד תעשיית ההקלטות האיסלנדי

**איגוד תעשיית ההקלטות האיסלנדי** (באיסלנדית: **Félag Hljómplötuframleiðenda**; בראשי תיבות: **FHF**) הוא הארגון המרכזי המייצג את ענף ההקלטות של איסלנד. האיגוד חבר בפדרציה הבינלאומית לתעשייה הפונוגרפית. האיגוד אחראי על פרסום מצעד המוזיקה Tónlistinn.

## אישורי הסמכה להקלטת מוזיקה
האיגוד אחראי על הענקת אישורי הסמכה להקלטת מוזיקה באיסלנד על סמך מכירות בלבד.

עד 2017, אישורים אלו הוענקו בהתאם לשנת פרסום האלבום/הסינגל. מאז 2018, אישורים אלו ניתנים ללא קשר לתאריך היציאה של האלבום/סינגל.

## קישורים חיצוניים
* 

## הערות שוליים

איסלנד
קטגוריה:מוזיקה איסלנדית
קטגוריה:איסלנד: תרבות
אנדריי גובין

**אנדריי ויקטורוביץ' גובין** (ברוסית: **Андрей Викторович Губин**; נולד ב-30 באפריל 1974) הוא מוזיקאי אסטרדה פופ סובייטי ורוסי, זמר, מלחין, משורר, זמר-יוצר, מפיק מוזיקלי.

## ביוגרפיה
אנדריי גובין נולד ב־30 באפריל 1974 באופה. כילד, הוא אהב שחמט, שיחק כדורגל באופן מקצועי, שיחק בנבחרת מוסקבה, אבל רגל שבורה שמה קץ בספורט.

את השיר הראשון שלו "מאלצ'יק ברודיאגה" כתב בגיל 16. השיר הפך לאחר מכן ללהיט והיה ברוטציה גבוהה ברדיו ובטלוויזיה.

ב-1995 יצא אלבום האולפן הראשון של גובין "מאלצ'יק ברודיאגה". עד סוף 1995, אלבום הבכורה מכר למעלה מ-500,000 עותקים מקוריים.

ב-1998 יצא אלבום האולפן השני של אנדריי גובין "טולקו טי". עם תוכנית זו, אנדריי גובין החל להופיע סולו ברוסיה, קזחסטן, אוקראינה ובלארוס, בשנים 1998–1999. בשנת 2000 יצא אלבום האולפן השלישי "בילו נו פרושלו". יחסי הציבור של האלבום החלו בסיבובי הופעות מאסיביים בארצות הברית, ישראל, גרמניה, לטביה, אזרבייג'ן, קזחסטן ואוזבקיסטן.

בשנת 2004 הקליט גובין בדיסק "שירים על פוטין" את שיר התעמולה "DJ Putin", שיצא על ידי הלייבל "שווארמה רקורדס". בסוף אותה שנה כתב את השיר "לה-לה-לה"  לז'אנה פריסקה , שהחלה לאחרונה בקריירת סולו.

## קישורים חיצוניים
*  

## הערות שוליים

קטגוריה:זמרים רוסים
קטגוריה:זמרי פופ רוסים
קטגוריה:מפיקים מוזיקליים רוסים
קטגוריה:רוסים שנולדו ב-1974
גדת טאראס שבצ'נקו

**גדת טאראס שבצ'נקו** (ברוסית: **Набережная Тараса Шевченко**) היא גדה הממוקמת על הצד הימיני של גדת נהר מוסקבה ברובע דורוגומילובו במוסקבה.

גדת טאראס שבצ'נקו ממוקמת בין הגשרים בורודינסקי  ודורוגומילובסקי . הגדה עוברת מתחת לגשר המטרו סמולנסקי , גשר נובוארבטסקי  וגשר בגרטיון. שדרות אוקראינסקי ורחוב קייבסקאיה משקיפים על הגדה.

על גדת טאראס שבצ'נקו, הממוקמת בחלקה מול בניין ממשלת הפדרציה הרוסית - הבית הלבן, מתקיימות לעיתים קרובות פעולות פוליטיות וציבוריות שונות. בפרט, הצעדה הרוסית ואחרים.

## גלריה

קובץ:Moscow, Tarasa Schevchenko 1, May 2015 (1).jpg|בית נפטיאניקוב
קובץ:Памятник Шевченко и сотрудники посольства Украины.jpg|אנדרטת טאראס שבצ'נקו  ומלון אוקראינה
קובץ:Tower 2000 in Moscow.jpg|מגדל 2000


## קישורים חיצוניים

## הערות שוליים

טאראס שבצ'נקו
טאראס שבצ'נקו
C Jam Blues

"**C Jam Blues**" הוא סטנדרט ג'אז שהלחין ב-1942 דיוק אלינגטון וביצעו מוזיקאים רבים אחרים, בהם דייב גרוזין, ג'אנגו ריינהארדט, אוסקר פיטרסון וצ'ארלס מינגוס.

## רקע
כפי שהכותרת מרמזת, היצירה עוקבת אחר צורת בלוז בת שתים עשרה תיבות במפתח דו מז'ור. המנגינה ידועה בכך שהיא קלה במיוחד לנגינה, כאשר המנגינה כולה כוללת שני צלילים בלבד: G ו-C.

הופעה כוללת בדרך כלל כמה סולואים מאולתרים. כותב המנגינה המקורית הוא ככל הנראה הקלרניתן ברני ביגרד ב-1941, אך הדבר אינו ודאי. 

## הקלטות
* סרט בשחור-לבן של אלינגטון שהופק ב-1942, סרט בשם *Jam Session,* מתאר ג'אם סשן שבו אלינגטון מתחיל לנגן בקונטרבס ואליו מצטרפים בהדרגה חברים נוספים בלהקתו, ביניהם המתופף סוני גריר והחצוצרן רקס סטיוארט.
* מנהיג להקת ה-Western Swing, בוב וילס ו-His Texas Playboys, הקליטו את הקטע במועד מסוים שבין 1945 ל-1947 כחלק מהתמלילים של טיפאני (Tiffany Transcriptions). 
* ביל דוג'ט הקליט גרסה באלבום המחווה שלו מ-1958, *Salute to Duke Ellington* (King).
* "C Jam Blues" שימש את להקת Bonzo Dog Doo-Dah כבסיס לשירם "The Intro and the Outro". 
* מאלגרו מילר ונילס-הנינג ארסטד פדרסן כללו את השיר באלבומם *The Duets* משנת 1999. 
* רביעיית דייב ברובק ביצעה קטע זה בשידור חי בפסטיבל הג'אז של ניופורט ב-1958; ההקלטה מופיעה באלבומם Newport 1958. 

## קישורים חיצוניים

## הערות שוליים

קטגוריה:שירים באנגלית
קטגוריה:סטנדרטים בג'אז
קטגוריה:קצרמר מוזיקה
מחלף נחל רבידה

ממוזער|250px

**מחלף נחל רבידה** הוא מחלף בירושלים שנחנך ב־2022 יחד עם פתיחת כביש 16. המחלף עובר בגשר מעל נחל רבידה (ומכאן גם שמו) ומחבר את כביש 16 לשכונת הר נוף וליער ירושלים.

המחלף נבנה כפרויקט של עיריית ירושלים, משרד התחבורה וחברת נתיבי ישראל, ובוצע על ידי חברת שפיר.

## קישורים חיצוניים

* סקירה על מחלף נחל רבידה בשלב בנייתו

## הערות שוליים

נחל רבידה
נחל רבידה
מוזיאון הזכוכית בפראונאו

**מוזיאון הזכוכית בפראונאו** (בגרמנית: **Glasmuseum Frauenau**), הוא מוזיאון ציבורי בבעלות מדינת בוואריה, גרמניה, לתיעוד התרבות וההיסטוריה של ייצור זכוכית באזור בוואריה תחתית. המוזיאון הוקם על רקע מסורת יצור הזכוכית בת 500 שנים בעיירה ובסביבתה.

## היסטוריה
המוזיאון הוקם בשנת 1975 על ידי ראש העיר פראונאו ואמן זכוכית מקומי לתיעוד מסורת יצור הזכוכית ואמנות הזכוכית המקומית. במשך הזמן התפתח המוזיאון והפך למוקד בינלאומי של מפגשים מקצועיים ותצוגות עבור אמני זכוכית מכל רחבי העולם. עם פתיחתו זכה המוזיאון להכרה ושיתוף פעולה של היסטוריונים ואמני זכוכית ידועים אשר אף העבירו אליו לתצוגה חלק מן האוספים הפרטיים שלהם.

מתחילת דרכו שילב המוזיאון תצוגות של אמנות הזכוכית ביחד עם טכנולוגיה תרבות ומסורת של תעשיית הזכוכית, והציג את הקשר שבין הפעילות המקומית האופיינית, לזו הבינלאומית בכל הרבדים הללו. אוצרי המוזיאון שקדו על פיתוח האוסף והתצוגה באמצעות רכישות, תרומות והשאלות ממקורות שונים.
התרומה החשובה ביותר לאוסף התקבלה מאוספיו של היסטוריון האומנות וולפגנג קרמר (Wolfgang Kermer) שהיה דיקן האקדמיה לאומנות באוניברסיטת שטוטגרט.
בתחילת שנות האלפיים ובמסגרת פעילויות לפיתוח כלכלי ותיירותי של אזור היער הבווארי, זכה המוזיאון למענקי פיתוח משמעותיים והחל גם בשיתוף פעולה עם מוזיאונים ויצרני זכוכית בצ'כיה הסמוכה. מענקי פיתוח נוספים מן האיחוד האירופי הכפילו את שטחי התצוגה של המוזיאון במבנה חדש ויחודי שהוקם עבורו, ובו נוספו ספריה מקצועית וחדרי ועידות שאפשרו הרחבה ותיעוד של המחקר המקצועי והאומנותי בנושאי הזכוכית.

בשנת 2014 לאחר שהתברר כי הוצאות האחזקה והפיתוח של המוזיאון מכבידים על תקציבה של העיירה הקטנה בה הוא שוכן וכי התרומות והתמיכות המתקבלות אינן מספיקות להמשך הפעלתו באופן איכותי, הועבר המוזיאון לאחריות מדינת בוואריה שתממן אותו מתקציבה ותאפשר את המשך החופש האומנותי ופעילותו של המוזיאון.

## התצוגה
תצוגת הקבע במוזיאון משתרעת בשטח של 1300 מ"ר בתוך מבנה עגול ומואר בעל חלונות ענק המשקיפים על גינת המוזיאון בה מפוזרות עבודות אמנות זכוכית בגדלים מרשימים. במרכז המבנה ובחלקו הנמוך מוצגים תנורי היצור וסדנאות העבודה של האמנים עם כלי העבודה הייחודיים. מסלול הסיור סובב את המרכז ומציג את התפתחות ההיסטורית של תעשיית יצור הזכוכית מתחילתה במסופוטמיה ודרך תצוגה של כל הסגנונות האומנותיים עד לימינו.

## קישורים חיצוניים

* 

* http://www.frauenau-glasmuseum.de/

קטגוריה:בוואריה: מוזיאונים
קטגוריה:זכוכית
אנדריס נופרט

**אנדריס נופרט** (בהולנדית: **Andries Noppert**; נולד ב-7 באפריל 1994 בהירנפיין שבהולנד) הוא כדורגלן הולנדי המשחק בעמדת השוער בקבוצת הירנפיין מליגת העל ההולנדית.

## קריירת מועדונים
נופרט החל את הקריירה המקצוענית שלו בהירנפיין. בין השנים 2014–2018 שיחק בנאק ברדה, בעיקר כשוער שני, וערך שש הופעות בסך הכל במסגרת ליגת העל ההולנדית וליגת המשנה ההולנדית.

ב-30 בינואר 2018 חתם נופרט בפוג'ה מהסרייה ב'. הוא ערך שמונה הופעות ליגה במדי המועדון.

ב-12 בספטמבר 2019 חתם נופרט בדורדכט מליגת המשנה ההולנדית.

ב-22 בינואר 2021 חתם נופרט בגו אהד איגלס מליגת המשנה ההולנדית. בחצי העונה הראשונה שלו במועדון, בה העפילה הקבוצה לליגת העל ההולנדית שימש כשוער שני. בעונת 2021/2022 ערך 15 הופעות ליגה במסגרת ליגת העל ההולנדית.

ב-16 במאי 2022 חתם נופרט על חוזה לשתי עונות בהירנפיין מליגת העל ההולנדית.

## קריירה בינלאומית
נכלל בסגל נבחרת הולנד בטורניר מונדיאל 2022, על-אף שלא ערך הופעות במדי הנבחרת עד למועד הזימון.

ב-21 בנובמבר 2022 ערך את הופעת הבכורה שלו בנבחרת, בניצחון 2-0 על נבחרת סנגל במסגרת המחזור הראשון בשלב הבתים של מונדיאל 2022.

## קישורים חיצוניים

## הערות שוליים

קטגוריה:כדורגלנים הולנדים
קטגוריה:שוערי כדורגל הולנדים
קטגוריה:כדורגלני הירנפיין
קטגוריה:כדורגלני נאק ברדה
קטגוריה:כדורגלני פוג'ה
קטגוריה:כדורגלני דורדרכט
קטגוריה:כדורגלני גו אהד איגלס
קטגוריה:כדורגלני נבחרת הולנד
קטגוריה:כדורגלני מונדיאל 2022
קטגוריה:הולנדים שנולדו ב-1994
מושל (ארגנטינה)

**מושל** (בספרדית: **Gobernadore**) בארגנטינה הוא ראש הרשות המבצעת של פרובינציה בפדרציה הארגנטינאית.

## תיאור התפקיד
ארגנטינה היא פדרציה המחולקת ל-23 פרובינציות שבראש כל אחת מהן עומד מושל. לכל אחת מהפרובינציות חוקה משלה, והסמכויות והתקנות של כל מושל משתנות מפרובינציה לפרובינציה. בואנוס איירס העיר העיר היא אינה פרובינציה, והיא גם אינה חלק מפרובינציית בואנוס איירס, אלא היא מתפקדת כ"עיר אוטונומית" עם חוקה משל עצמה, ואת תפקיד המושל ממלא ראש עיריית בואנוס איירס.

במקרים של מהומות גדולות, בסמכות ממשלת ארגנטינה להחליף את המושל של אחת הפרובינציות, או אם המושל הנבחר הודח באופן בלתי חוקי, למשל, בהפיכה. נשיא ארגנטינה להתערבות הפדרציה בפרובינציה הבעייתית, מה שמחייב את אישור הקונגרס הלאומי.

## גלריה

קובץ:Cristina Fernandez y gobernadores.jpg|פגישה בין נשיאת ארגנטינה, כריסטינה פרננדס דה קירשנר, ובין מושלי הפרובינציות, 2008.
קובץ:El presidente Mauricio Macri junto con los gobernadores de las provincias argentinas.jpg|פגישה בין נשיא ארגנטינה, מאוריסיו מאקרי (שורה תחתונה, שישי מימין), ובין מושלי הפרובינציות, 2015.
קובץ:Alberto Fernández con gobernadores 2019.jpg|פגישה בין נשיא ארגנטינה, אלברטו פרננדס (שורה תחתונה, שביעי מימין), ובין מושלי הפרובינציות, 2015.
קובץ:Gobernadores de Argentina por provincia.svg|צבעי מפלגות המושלים הנוכחיים (2022)


## מושלים מכהנים

קטגוריה:ארגנטינה: פרובינציות
קטגוריה:פוליטיקאים ארגנטינאים
קטגוריה:משרות פוליטיות
קטגוריה:ארגנטינה: פוליטיקה
לסלי מניגא

**לסלי מניגא** (בצרפתית: **Leslie François Saint Roc Manigat**; 16 באוגוסט 1930 – 27 ביוני 2014) היה פוליטיקאי מהאיטי שנבחר לנשיא האיטי בבחירות צמודות בינואר 1988. הוא כיהן כנשיא במשך חודשים ספורים בלבד, מפברואר 1988 עד יוני 1988, אז הודח על ידי הצבא בהפיכה.

## ביוגרפיה
### השכלה
לסלי מניא היה פרופסור באוניברסיטת פריז השמינית היוקרתית, שם העביר קורסים על היסטוריה עולמית. הוא גם פרסם מאמרים על חינוך בעיתונים שונים בהאיטי: לה פלנגה לה נאוויליסטי, ולה מרטין.

### הבחירות לנשיאות האיטי 1988
על פי מועצת הבחירות הזמנית (CEP) הוא זכה בבחירות לנשיאות ב-17 בינואר 1988 עם 50.29% מהקולות, והביס עשרה מועמדים אחרים. עם זאת, שיעור ההצבעה היה נמוך בהרבה מ-10%. מעטים ההיסטוריונים ומפקחי הקולות הרואים בבחירות אלה דמוקרטיות. הוא הושבע לתפקיד ב-7 בפברואר 1988, ובמרץ 1988 מינה את מרטיל סלסטין לראש ממשלתו. הוא הודח על ידי הגנרל אנרי נאמפי ב-20 ביוני 1988, בהפיכה הצבאית בהאיטי ב-1988. הוא התמודד שוב לנשיאות בבחירות בפברואר 2006, אך הובס, וקיבל 12.40% מהקולות והוצב מקום שני הרחק מאחורי רנה פרבאל.

### מותו
הוא נפטר ב-27 ביוני 2014, בגיל 83.

### משפחתו
מניגא נולד בפורט-או-פרנס. אשתו השנייה, מירלנד מניגא, אותה נשא לאישה ב-1970, היא הייתה מועמדת בבחירות לנשיאות ב-2010.
ממוזער|188x188 פיקסלים|מירלנד מניגא

## פרסים והוקרה
לסלי מניגא זכה בפרס הגדול לספרות של האיטי לשנת 2004, המוענק ביריד הספרים הבינלאומי של מיאמי בשנת 2004.

## עבודות נבחרות
* **Une date littéraire, un événement pédagogique - Essay, Port-au-Prince, 1962**
* **L'Amérique latine au XXe Siècle - היסטוריה, אוניברסיטת פריז בסורבון הראשון, 1973**

## קישורים חיצוניים

* תאריכים חשובים בהיסטוריה של האיטי

## הערות שוליים

קטגוריה:נשיאי האיטי
קטגוריה:ילידי 1930
קטגוריה:נפטרים ב-2014
ברנדון אגילרה

**ברנדון אגילרה סאמורה** (בספרדית: **Brandon Aguilera Zamora**; נולד ב-28 ביוני 2003 בנאראנחו שבקוסטה ריקה) הוא כדורגלן קוסטה ריקאי המשחק בעמדת הקשר ההתקפי בקבוצת ריו אבה מליגת העל הפורטוגלית, ובנבחרת קוסטה ריקה.

## קריירת מועדונים
אגילרה החל את הקריירה המקצוענית שלו בקרמליטה מליגת העל של קוסטה ריקה, במדיה ערך ארבע הופעות ליגה והבקיע שער אחד. בשנת 2019 חתם באלחואלנסה מליגת העל של קוסטה ריקה, במדיה ערך 40 הופעות ליגה והבקיע שער אחד. בעונת  הושאל לגואנאקאסטקה מליגת העל של קוסטה ריקה.

ב-17 ביולי 2022 חתם אגילרה בנוטינגהאם פורסט מהפרמייר ליג, והושאל פעם נוספת לגואנאקאסטקה מליגת העל של קוסטה ריקה.

## קריירה בינלאומית
ב-30 במרץ 2022 ערך אגילרה את הופעת הבכורה שלו בנבחרת קוסטה ריקה, בניצחון 2-0 על נבחרת ארצות הברית במסגרת מוקדמות מונדיאל 2022.

נכלל בסגל הנבחרת לטורניר מונדיאל 2022.

נכלל בסגל נבחרת קוסטה ריקה לטורניר קופה אמריקה 2024.

## תארים
;אלחואלנסה
* אליפות קוסטה ריקה (1): אפרטורה 2020
* ליגת CONCACAF  (1): 2020

## קישורים חיצוניים

## הערות שוליים

קטגוריה:כדורגלנים קוסטה ריקאים
קטגוריה:קשרי כדורגל קוסטה ריקאים
קטגוריה:כדורגלני אלחואלנסה
קטגוריה:כדורגלני נוטינגהאם פורסט
קטגוריה:כדורגלני אשטוריל
קטגוריה:כדורגלני בריסטול רוברס
קטגוריה:כדורגלני ריו אבה
קטגוריה:כדורגלני נבחרת קוסטה ריקה
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:כדורגלני גביע הזהב 2025
קטגוריה:ילידי 2003
ארון סוארס

**ארון רנה סוארס סונייגה** (בספרדית: **Aarón René Suárez Zúñiga**; נולד ב-27 ביוני 2002 בסן חוסה שבקוסטה ריקה) הוא כדורגלן קוסטה ריקאי המשחק בעמדת הקשר ההתקפי בקבוצת אלחואלנסה מליגת העל של קוסטה ריקה ובנבחרת קוסטה ריקה.

## קריירת מועדונים
סוארס גדל במחלקת הנוער של אלחואלנסה. בשנת 2020 החל לשחק בקבוצה הבוגרת של המועדון במסגרת ליגת העל של קוסטה ריקה.

## קריירה בינלאומית
ב-12 בנובמבר 2021 ערך סוארס את הופעת הבכורה שלו בנבחרת קוסטה ריקה, בהפסד 1-0 לנבחרת קנדה במסגרת מוקדמות מונדיאל 2022.

## תארים
;אלחואלנסה
* אליפות קוסטה ריקה (1): אפרטורה 2020
* ליגת CONCACAF  (1): 2020

## קישורים חיצוניים

קטגוריה:כדורגלנים קוסטה ריקאים
קטגוריה:קשרי כדורגל קוסטה ריקאים
קטגוריה:אלחואלה: כדורגלנים
קטגוריה:כדורגלני אלחואלנסה
קטגוריה:כדורגלני נבחרת קוסטה ריקה
קטגוריה:כדורגלני גביע הזהב 2023
קטגוריה:קוסטה ריקאים שנולדו ב-2002
רואן וילסון

**רואן רוברטו וילסון גורדון** (בספרדית: **Roan Roberto Wilson Gordon**; נולד ב-1 במאי 2002 בלימון שבקוסטה ריקה) הוא כדורגלן קוסטה ריקאי המשחק בעמדת הקשר בקבוצת שאביש מהליגה הפורטוגלית השנייה ובנבחרת קוסטה ריקה.

## קריירת מועדונים
וילסון החל את הקריירה המקצוענית שלו בלימון מליגת העל של קוסטה ריקה, במדיה ערך 48 הופעות ליגה והבקיע שני שערים.

ב-20 באוגוסט 2021 חתם במוניסיפל גרסיה מליגת העל של קוסטה ריקה.

בינואר 2023 חתם וילסון בז'יל ויסנטה מליגת העל הפורטוגלית.

## קריירה בינלאומית
ב-2 ביוני 2022 ערך וילסון את הופעת הבכורה שלו בנבחרת קוסטה ריקה, בהפסד 2-0 לנבחרת פנמה במסגרת ליגת האומות של CONCACAF לעונת .

נכלל בסגל הנבחרת לטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים קוסטה ריקאים
קטגוריה:קשרי כדורגל קוסטה ריקאים
קטגוריה:לימון: כדורגלנים
קטגוריה:כדורגלני לימון
קטגוריה:כדורגלני ז'יל ויסנטה
קטגוריה:כדורגלני שאביש
קטגוריה:כדורגלני נבחרת קוסטה ריקה
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:קוסטה ריקאים שנולדו ב-2002
The Best in the World Pack

***The Best in the World Pack*** (בעברית: **החבילה הטובה בעולם**) הוא המיני-אלבום השלישי של הראפר הקנדי דרייק. המיני-אלבום יצא לאור ב-15 ביוני 2019, על ידי חברות התקליטים פרוזן מומנטס, ריפבליק רקורדס ו-OVO סאונד. הוא מכיל את הסינגלים הכפולים "Omertà" ו-"Money in the Grave", כשבאחרון משתתף הראפר האמריקאי ריק רוס. "Money in the Grave" הפך לשירו ה-26 של דרייק והשני של רוס שהגיע לצמרת מצעד השירים הקצביים באוגוסט 2019. גופים שונים ציינו כי המיני-אלבום מציין את ההוצאה הראשונה של דרייק מחוץ לחברות התקליטים קאש מאני רקורדס ויאנג מאני אנטרטיינמנט. במקום זאת, ברשתות הסטרימינג, מצוין: "2019 Frozen Moments, LLC, under exclusive licensing to Republic Records, a division of UMG Recordings, Inc" (פרוזן מומנטס, LLC, תחת רישוי בלעדי לריפבליק רקורדס, מחלקה של UMG 2019"). בילבורד אישרו כי פרוזן מומנטס הופיעו בעבר בהוצאות אחרות של OVO סאונד.

## רקע
דרייק פרסם את העטיפה של שני השירים ברשתות החברתיות ב-14 ביוני 2019. לאחר הזכייה באליפות ה-NBA של טורונטו ראפטורס, השירים שימשו כ"הוצאה חגיגית". דרייק מונה לשגריר העולמי של הקבוצה ובעבר השתתף בגמר ה-NBA 2019.

## רשימת רצועות

## מיקומי שיא
### Omertà

### Money in the Grave

## נתוני מכירות
### Money in the Grave

## קישורים חיצוניים

## הערות שוליים

קטגוריה:אלבומי דרייק
קטגוריה:מיני-אלבומים באנגלית
קטגוריה:מיני-אלבומי חברת ריפבליק רקורדס
ווקר זימרמן

**ווקר דוויין זימֵרְמַן** (באנגלית: **Walker Dwain Zimmerman**; נולד ב-19 במאי 1993 בלורנסוויל שבג'ורג'יה, ארצות הברית) הוא כדורגלן אמריקאי המשחק בעמדת הבלם בקבוצת נאשוויל מה-MLS ובנבחרת ארצות הברית.

## ביוגרפיה
זימרמן נולד בג'ורג'יה שבארצות הברית, למשפחה נוצרית אדוקה, ואביו אף היה כומר במשך כ-21 שנה. הוא בן הזקונים מבין שלושה אחים, להוריו דייוויד ובקי. 

נשוי לסאלי זימרמן, ולהם ילד משותף.

## קריירת מועדונים
זימרמן החל את הקריירה המקצוענית שלו בדאלאס מליגת ה-MLS הצפון-אמריקאית. ב-11 במאי 2013 ערך את הופעת הבכורה שלו במועדון, בניצחון 2-1 על די. סי. יונייטד במסגרת הליגה. ב-22 ביוני 2013 הבקיע את שער הבכורה שלו במועדון, בתיקו 2-2 נגד ספורטינג קנזס סיטי במסגרת הליגה. בסך הכל ערך 95 הופעות ליגה במדי המועדון, בהן הבקיע שמונה שערים.

ב-10 בדצמבר 2017 חתם זימרמן בלוס אנג'לס מה-MLS. ב-7 באפריל 2018 ערך את הופעת הבכורה שלו במועדון, בהפסד 5-0 לאטלנטה יונייטד במסגרת הליגה. ב-22 בספטמבר הבקיע את שערי הבכורה שלו במועדון, צמד שערים בניצחון 0–2 על סן חוזה ארת'קווייקס במסגרת הליגה. בסך הכל ערך 54 הופעות ליגה במדי המועדון, בהן הבקיע חמישה שערים.

ב-11 בפברואר 2020 חתם זימרמן בנאשוויל מה-MLS.

## נבחרות ארצות הברית
ב-3 בפברואר 2017 ערך זימרמן את הופעת הבכורה שלו בנבחרת ארצות הברית, בניצחון 0–1 על נבחרת ג'מייקה במשחק ידידות. ב-28 במאי 2018 הבקיע את שער הבכורה שלו בנבחרת, בניצחון 0–3 על נבחרת בוליביה במשחק ידידות.

הוא היה חלק מסגל נבחרת ארצות הברית בטורניר גביע הזהב 2019, בו ערך שלוש הופעות, ובטורניר גביע הזהב 2021, בו זכה יחד עם נבחרתו, כשהוא עורך שלוש הופעות.

נכלל ומשחק בסגל נבחרת ארצות הברית הבוגרת בטורניר מונדיאל 2022 שבקטר.

נכלל בסגל הנבחרת האולימפית של ארצות הברית לטורניר הכדורגל באולימפיאדת פריז (2024).

## תארים
;דאלאס
* גביע ארצות הברית הפתוח (1): 2016

;נבחרת ארצות הברית
* גביע הזהב של CONCACAF  (1): 2021

## קישורים חיצוניים

* 

## הערות שוליים

קטגוריה:אמריקאים ילידי ג'ורג'יה
קטגוריה:כדורגלנים אמריקאים
קטגוריה:בלמי כדורגל אמריקאים
קטגוריה:ג'ורג'יה: כדורגלנים
קטגוריה:כדורגלני דאלאס
קטגוריה:כדורגלני לוס אנג'לס
קטגוריה:כדורגלני נאשוויל
קטגוריה:כדורגלני נבחרת ארצות הברית
קטגוריה:כדורגלני גביע הזהב 2019
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:כדורגלנים אמריקאים באולימפיאדת פריז (2024)
קטגוריה:כדורגלני גביע הזהב 2025
קטגוריה:אמריקאים שנולדו ב-1993
אלברו סאמורה

**אלברו חוסה סאמורה מאטה** (בספרדית: **Álvaro José Zamora Mata**; נולד ב-3 במרץ 2002 בסן חוסה שבקוסטה ריקה) הוא כדורגלן קוסטה ריקאי המשחק בעמדת הקשר בקבוצת דפורטיבו סאפריסה מליגת העל של קוסטה ריקה ובנבחרת קוסטה ריקה.

## קריירת מועדונים
סאמורה גדל במחלקות הנוער של אלחואלנסה, אורלנדו סיטי וארדיאנו. בשנת 2020 הושאל למוניסיפל גרסיה מליגת העל של קוסטה ריקה, במדיה ערך שתי הופעות ליגה.

בשנת 2021 חתם סאמורה בדפורטיבו סאפריסה מליגת העל של קוסטה ריקה, ממנה הושאל למוניסיפל פרס סלדון מליגת העל של קוסטה ריקה ולאורוגוואי קורונדו מליגת המשנה של קוסטה ריקה. בעונת  החל לשחק בדפורטיבו סאפריסה.

ב-9 ביולי 2023 חתם באריס סלוניקי מליגת העל היוונית.

## קריירה בינלאומית
ב-23 בספטמבר 2022 ערך סאמורה את הופעת הבכורה שלו בנבחרת קוסטה ריקה, בתיקו 2-2 נגד נבחרת קוריאה הדרומית במשחק ידידות.

נכלל בסגל הנבחרת לטורניר מונדיאל 2022.

נכלל בסגל נבחרת קוסטה ריקה לטורניר קופה אמריקה 2024.

## קישורים חיצוניים

## הערות שוליים

קטגוריה:כדורגלנים קוסטה ריקאים
קטגוריה:קשרי כדורגל קוסטה ריקאים
קטגוריה:סן חוסה: כדורגלנים
קטגוריה:כדורגלני ארדיאנו
קטגוריה:כדורגלני דפורטיבו סאפריסה
קטגוריה:כדורגלני אריס סלוניקי
קטגוריה:כדורגלני נבחרת קוסטה ריקה
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:כדורגלני גביע הזהב 2025
קטגוריה:ספורטאים זרים בארצות הברית
קטגוריה:ספורטאים זרים ביוון
קטגוריה:קוסטה ריקאים שנולדו ב-2002
.dk

היא סיומת האינטרנט (Country Code Top Level Domains) עבור אתרי אינטרנט הרשומים בדנמרק. הפיקוח על הדומיין dk ברמה העליונה מטופל באופן בלעדי על ידי Punktum dk. מותרים גם רישומים של שמות מתחם עם התווים æ, ø, å, ö, ä, ü, é ו-ẞ.

סיומת האינטרנט dk. נוצרה ב-14 ביולי 1987, ברשת מרכז המידע של ARPA.

## קישורים חיצוניים

* 
* 

## הערות שוליים

קטגוריה:סיומות אינטרנט למדינות
קטגוריה:דנמרק: תקשורת
טמפל היל אנטרטיינמנט

**טמפל היל אנטרטיינמנט** (באנגלית: **Temple Hill Entertainment**) הידועה גם בשם **טמפל היל הפקות** (באנגלית: **Temple Hill Productions**) היא חברת הפקות קולנוע וטלוויזיה אמריקאית, שהוקמה בפברואר 2006 על ידי המפיקים ויק גודפרי ומרטי בואן. הסרט הראשון שהחברה הפיקה היה "*The Nativity Story*"  ב-2006 של הבמאית קתרין הארדוויק. האולפן הפיק את סדרת סרטי "דמדומים". בהמשך לכך, האולפן חתם על חוזה טלוויזיוני עם ליונסגייט.

## הפקה
### קולנוע
להלן לקט מהסרטים שהופקו בידי טמפל היל אנטרטיינמנט:

### טלוויזיה
להלן לקט מסדרות הטלוויזיה שהופקו בידי טמפל היל אנטרטיינמנט:

## קישורים חיצוניים
* 

## הערות שוליים

קטגוריה:חברות אמריקאיות להפקת סרטים
איאן לורנס

**איאן אלייג'ה לורנס אסקואה** (בספרדית: **Ian Elijah Lawrence Escoe**; נולד ב-28 במאי 2002 בסן חוסה שבקוסטה ריקה) הוא כדורגלן קוסטה ריקאי המשחק בעמדת המגן השמאלי בקבוצת אלחואלנסה מליגת העל של קוסטה ריקה ובנבחרת קוסטה ריקה.

## קריירת מועדונים
לורנס גדל במחלקת הנוער של דפורטיבו סאפריסה. בשנת 2019 חתם באלחואלנסה והחל לשחק בקבוצה הבוגרת של המועדון במסגרת ליגת העל של קוסטה ריקה.

## קריירה בינלאומית
ב-27 במרץ 2022 ערך לורנס את הופעת הבכורה שלו בנבחרת קוסטה ריקה, בניצחון 2-1 על נבחרת אל סלוודור במסגרת מוקדמות מונדיאל 2022.

## תארים
;אלחואלנסה
* אליפות קוסטה ריקה (1): אפרטורה 2020
* ליגת CONCACAF  (1): 2020

## קישורים חיצוניים

## הערות שוליים

קטגוריה:כדורגלנים קוסטה ריקאים
קטגוריה:מגני כדורגל קוסטה ריקאים
קטגוריה:סן חוסה: כדורגלנים
קטגוריה:כדורגלני אלחואלנסה
קטגוריה:כדורגלני נבחרת קוסטה ריקה
קטגוריה:קוסטה ריקאים שנולדו ב-2002
תיאו קורביאנו

**תיאודור אלכסנדר קורביאנו** (באנגלית: **Theodor Alexander Corbeanu**; נולד ב-17 במאי 2002 בהמילטון שבאונטריו, קנדה) הוא כדורגלן קנדי המשחק בעמדת קשר הכנף בקבוצת טורונטו מה-MLS בהשאלה מגרנדה, ובנבחרת קנדה.

## קריירת מועדונים
קורביאנו גדל במחלקות הנוער של טורונטו ווולברהמפטון וונדררס. ב-16 במאי 2021 ערך את הופעת הבכורה שלו בקבוצה הבוגרת של וולברהמפטון וונדררס, בהפסד 0–2 לטוטנהאם הוטספר במסגרת המחזור ה-36 בפרמייר ליג לעונת 2020/2021.

ב-2 באוגוסט 2021 הושאל קורביאנו לשפילד ונסדיי מהפוטבול ליג הראשונה, במדיה ערך 13 הופעות ליגה והבקיע שני שערים. ב-6 בינואר 2022 הושאל קורביאנו למילטון קינס דונס מהפוטבול ליג הראשונה, במדיה ערך 17 הופעות ליגה והבקיע שער אחד.

ב-28 ביולי 2022 הושאל קורביאנו למשך עונה אחת לבלקפול מהפוטבול ליג צ'מפיונשיפ.

## קריירה בינלאומית
ב-25 במרץ 2021 ערך קורביאנו את הופעת הבכורה שלו בנבחרת קנדה, בניצחון 1–5 על נבחרת ברמודה במסגרת מוקדמות מונדיאל 2022. במשחק זה הבקיע את שער הבכורה שלו בנבחרת.

הוא היה חלק מסגל נבחרת קנדה בטורניר גביע הזהב 2021, וערך שלוש הופעות בטורניר, וכן הבקיע שער בניצחון 1–4 על נבחרת מרטיניק במסגרת שלב הבתים של הטורניר.

## קישורים חיצוניים

## הערות שוליים

קטגוריה:כדורגלנים רומנים
קטגוריה:כדורגלנים קנדים
קטגוריה:קשרי כדורגל קנדים
קטגוריה:אונטריו: כדורגלנים
קטגוריה:כדורגלני וולברהמפטון וונדררס
קטגוריה:כדורגלני שפילד ונסדיי
קטגוריה:כדורגלני בלקפול
קטגוריה:כדורגלני ארמיניה בילפלד
קטגוריה:כדורגלני גראסהופרס ציריך
קטגוריה:כדורגלני נבחרת קנדה
קטגוריה:כדורגלני גביע הזהב 2021
קטגוריה:קנדים ממוצא רומני
קטגוריה:ספורטאים קנדים באנגליה
קטגוריה:ספורטאים זרים באנגליה
קטגוריה:ספורטאים קנדים בגרמניה
קטגוריה:ספורטאים קנדים בספרד
קטגוריה:ספורטאים זרים בגרמניה
קטגוריה:ספורטאים זרים בשווייץ
קטגוריה:ספורטאים זרים בספרד
קטגוריה:כדורגלני טורונטו
קטגוריה:כדורגלני גרנדה
קטגוריה:קנדים שנולדו ב-2002
קטגוריה:רומנים שנולדו ב-2002
DNA (שיר של קנדריק לאמאר)

**DNA** הוא שיר של הראפר האמריקאי קנדריק לאמאר, מתוך אלבום האולפן הרביעי שלו, *[[Damn]]*, שיצא לאור ב-14 באפריל 2017, על ידי חברות התקליטים טופ דואוג אנטרטיינמנט, אפטרמת' אנטרטיינמנט ואינטרסקופ רקורדס. השיר הוא הרצועה השנייה באלבום. הוא הופק על ידי מייק ויל מייד איט.

השיר הגיע למקום הרביעי במצעד הבילבורד הוט 100. נכון לאוקטובר 2022, צבר השיר למעלה מ-900 מיליון השמעות בספוטיפיי.

## הקלטה והפקה
"DNA" הוא השיר השני שהוקלט מתוך *Damn* על ידי לאמאר ומייק ויל, לאחר "Humble". לאחר שהבית הראשון הוקלט על גבי הביט שמייק ויל הכין מראש, לאמאר החל לבצע את הבית השני בא-קפלה, וביקש ממייק ויל ליצור את הביט בהתבסס על הראפ. למאר הציע שזה יישמע כמו "כאוס", ומייק ויל הרכיב את החצי השני של השיר מתוך כוונה לגרום לזה "להישמע כאילו הוא נאבק בקצב". השיר מכיל דגימה מהשיר "Mary Jane" של ריק ג'יימס.

## קבלה ביקורתית
השיר תואר כ"תצוגה הווירטואוזית ביותר" ב-*Damn* על ידי Vice. אנטרטיינמנט ויקלי שיבח את השיר כ"חסר התאמה מבחינה טכנית" ואת "הזרימה המדהימה" של לאמאר. במגזין בילבורד דורג השיר במקום ה-31 ברשימת השירים הטובים ביותר לשנת 2017.

## וידאו קליפ
הווידאו קליפ של השיר, שבוים על ידי נאביל אלדרקין, יצא לאור ב-18 באפריל 2017, ארבעה ימים לאחר צאת האלבום. בקליפ משתתפים השחקן האמריקאי דון צ'ידל וחברו של לאמאר לטופ דואוג אנטרטיינמנט סקולבוי קיו. בצאתו, קיבל הקליפ ביקורות חיוביות מהמבקרים. נכון לאוקטובר 2022, הוא עומד על כ-241 מיליון צפיות ביוטיוב.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קנדריק לאמאר
קטגוריה:שירים באנגלית
קטגוריה:שירים שנכתבו על ידי מייק ויל מייד איט
קטגוריה:שירים שהופקו על ידי מייק ויל מייד איט
קטגוריה:שירי מוזיקת טראפ
קטגוריה:שירי פלטינה בממלכה המאוחדת
קטגוריה:שירי פלטינה משולשת בארצות הברית
קטגוריה:שירי פלטינה מרובעת ומעלה בקנדה
פלטינום דונז

**פלטינום דונז** (באנגלית: **Platinum Dunes**) היא חברת הפקות אמריקאית שנוסדה בנובמבר 2001 על ידי הקולנוענים  מייקל ביי, בראד פולר, ואנדרו פורם. החברה מפיקה סרטי אימה, כדוגמת: "המנסרים מטקסס (2003)", "הטיהור", "יום שישי ה-13 (2009)", "סיוט ברחוב אלם (2010)", "הסיאנס", "מקום שקט" ו"מקום שקט 2".

דרך החברה מופקות גם סדרות טלוויזיה, כמו "מפרשים שחורים", "הספינה האחרונה" ו"ג'ק ראיין".

## הפקה
### קולנוע
להלן לקט מהסרטים שהופקו בידי פלטינום דונז:

### טלוויזיה
להלן לקט מסדרות הטלוויזיה שהופקו בידי פלטינום דונז:
* 2014–2017: "מפרשים שחורים"
* 2014–2018: "הספינה האחרונה"
* 2018–הווה: "ג'ק ראיין"
* 2018–2019: "הטיהור"

## קישורים חיצוניים
* פלטינום דונז באתר IMDb

## הערות שוליים

קטגוריה:חברות אמריקאיות להפקת סרטים
קטגוריה:חברות הפקת טלוויזיה בארצות הברית
יאנג היון-ג'ון

**יאנג היון-ג'ון** (בקוריאנית: **양현준**; נולד ב-25 במאי 2002 בפוסאן שבקוריאה הדרומית) הוא כדורגלן דרום קוריאני המשחק בעמדת קשר הכנף בקבוצת סלטיק מליגת העל הסקוטית ובנבחרת קוריאה הדרומית.

## קריירת מועדונים
יאנג משחק בקבוצה הבוגרת של גנגוון מליגת העל הדרום קוריאנית החל משנת 2021. בסך הכל ערך 66 הופעות ליגה במדי המועדון, בהן הבקיע תשעה שערים.

ב-24 ביולי 2023 חתם על חוזה לחמש שנים בסלטיק מליגת העל הסקוטית.

## קריירה בינלאומית
יאנג היה חלק מסגל נבחרת קוריאה הדרומית עד גיל 23 בטורניר גביע אסיה עד גיל 23 בשנת 2022, וערך שתי הופעות בטורניר.

ב-7 בספטמבר 2023 ערך את הופעת הבכורה שלו בנבחרת קוריאה הדרומית, בתיקו 0-0 נגד נבחרת ויילס במשחק ידידות.

נכלל בסגל נבחרת קוריאה הדרומית לטורניר גביע אסיה 2023.

## קישורים חיצוניים

## הערות שוליים

קטגוריה:כדורגלנים דרום קוריאנים
קטגוריה:קשרי כדורגל דרום קוריאנים
קטגוריה:כדורגלני סלטיק
קטגוריה:כדורגלני נבחרת קוריאה הדרומית
קטגוריה:כדורגלני גביע אסיה 2023
קטגוריה:ספורטאים זרים בסקוטלנד
קטגוריה:דרום קוריאנים שנולדו ב-2002
קאנג סאונג-ג'ין

**קאנג סאונג-ג'ין** (בקוריאנית: **강성진**; נולד ב-26 במרץ 2003 בקוריאה הדרומית) הוא כדורגלן דרום קוריאני המשחק בעמדת קשר הכנף בקבוצת סיאול מליגת העל הדרום קוריאנית ובנבחרת קוריאה הדרומית.

## קריירת מועדונים
קאנג גדל במחלקת הנוער של סיאול, ומשחק בקבוצה הבוגרת של המועדון במסגרת ליגת העל הדרום קוריאנית החל משנת 2021.

## קריירה בינלאומית
ב-20 ביולי 2022 ערך קאנג את הופעת הבכורה שלו בנבחרת קוריאה הדרומית, בניצחון 3-0 על נבחרת סין במסגרת אליפות מזרח אסיה . ב-24 ביולי הבקיע את שערי הבכורה שלו בנבחרת, צמד שערים בניצחון 3-0 על נבחרת הונג קונג במסגרת הטורניר.

## קישורים חיצוניים

קטגוריה:כדורגלנים דרום קוריאנים
קטגוריה:קשרי כדורגל דרום קוריאנים
קטגוריה:כדורגלני סיאול
קטגוריה:כדורגלני נבחרת קוריאה הדרומית
קטגוריה:דרום קוריאנים שנולדו ב-2003
המועצה המרכזית האוקראינית

**המועצה המרכזית האוקראינית** (באוקראינית: **Українська Центральна Радаּ**; אוּקְרָאִינְסְקָה צֶנְטְרָלְנָה רָאדָה) הייתה גוף פאן-אוקראיני שהוקם ב-17 במרץ 1917, שלהי מלחמת העולם הראשונה. היא נועדה לאחד ארגונים אוקראיניים פוליטיים, תרבותיים ומקצועיים, ובהמשך שימשה כגוף המחוקק והמנהל של הישות המדינית האוקראינית. המועצה (רָאדָה) הוקמה ביוזמת "חברת המתקדמים האוקראינים" ונוהלה על ידי ההיסטוריון מיכאילו הרושבסקי, שנבחר לעמוד בראשה. היא כללה נציגים ממפלגות אוקראיניות, צבא, פועלים, אנשי דת, סטודנטים וארגוני תרבות לאומיים שונים. על פי ההיסטוריונים ולרי סמננקו וליודמילה רדצ'נקו, המועצה שימשה כ"טרום פרלמנט" מתוך כוונה להעביר את השלטון לאספה המכוננת הכל-אוקראינית.
## פעילות
פעילות המועצה המרכזית מחולקת לארבעה שלבים:

# ברית הדוקה ושיתוף פעולה עם הממשלה הזמנית (תחילת מרץ - תחילת יוני 1917)
# העמקת בניית המדינה העצמאית באוקראינה (סוף יוני - סוף ספטמבר 1917)
# מאבק על פדרציה של נתיני מדינות לאומיות (אוקטובר 1917 - אמצע ינואר 1918)
# מאבק לעצמאות הרפובליקה העממית האוקראינית (סוף ינואר - 28 באפריל 1918)

## הרכב
בסוף יולי 1917 היו במועצה המרכזית 822 נציגים לפי ההתפלגות הבאה:
* 212 - נציגי האיכרים האוקראינים
* 158 - נציגי אנשי הצבא האוקראינים
* 100 - נציגי הפועלים האוקראינים
* 50 - נציגי הפועלים ואנשי הצבא הלא אוקראינים
* 20 - נציגי המפלגה הסוציאליסטית האוקראינית
* 40 - נציגי המפלגה הסוציאליסטית הרוסית
* 35 - נציגי המפלגה הסוציאליסטית היהודית
* 15 - נציגי המפלגה הסוציאליסטית הפולנית
* 84 - נציגי ערים ומחוזות
* 108 נציגי איגודים מקצועיים, תרבותיים, כלכליים ומיעוטים לאומיים

המועצה המרכזית בחרה מבין חבריה 58 נציגים, שהרכיבו את המועצה הקטנה, שתפקדה כממשלה אוקראינית. במועצה הקטנה היו 58 נציגים, 18 מתוכם נציגי מיעוטים.

## פירוק
ב-29 באפריל 1918, בעזרת כוחות הכיבוש שח מעצמות המרכז, ביצע פבלו סקורופדסקי הפיכה צבאית ועלה לשלטון. הוא פירק את המועצה המרכזית והקים ממשלה שמרנית בראשותו.

## קישורים חיצוניים

## הערות שוליים

קטגוריה:אוקראינה: היסטוריה
קטגוריה:ברית המועצות: היסטוריה
קטגוריה:האימפריה הרוסית: היסטוריה
אוקראינה'''
סאמאן פלאח

**סאמאן פלאח ורנאמי** (בפרסית: **سامان فلاح وَرنامی**; נולד ב-12 במאי 2001 בסארי שבאיראן) הוא כדורגלן איראני המשחק בעמדת הבלם בקבוצת פייכאן מליגת העל האיראנית.

## קריירת מועדונים
פלאח גדל במחלקות הנוער של פדידה סארי, מוקאוומת טהראן ופייכאן. בשנת 2020 החל לשחק בקבוצה הבוגרת של פייכאן במסגרת ליגת העל האיראנית.

## קריירה בינלאומית
פלאח היה חלק מסגל נבחרת איראן עד גיל 23 בטורניר גביע אסיה עד גיל 23 בשנת 2022, וערך שלוש הופעות בטורניר.

נכלל בסגל נבחרת איראן לטורניר גביע אסיה 2023, על-אף שלא ערך הופעות במדי הנבחרת עד למועד הזימון.

## קישורים חיצוניים

## הערות שוליים

קטגוריה:כדורגלנים איראנים
קטגוריה:בלמי כדורגל איראנים
קטגוריה:כדורגלני נבחרת איראן
קטגוריה:כדורגלני גביע אסיה 2023
קטגוריה:איראנים שנולדו ב-2001
יאסין סלמאני

**יאסין סלמאני** (בפרסית: **یاسین سلمانی**; נולד ב-27 בפברואר 2002 בגורגאן שבאיראן) הוא כדורגלן איראני המשחק בעמדת הקשר בקבוצת פרספוליס מליגת העל האיראנית.

## קריירת מועדונים
סלמאני גדל במחלקת הנוער של ספאהאן. בשנת 2019 החל לשחק בקבוצה הבוגרת של המועדון במסגרת ליגת העל האיראנית.

ב-20 באוגוסט 2023 חתם בפרספוליס.

## קריירה בינלאומית
סלמאני היה חלק מסגל נבחרת איראן עד גיל 23 בטורניר גביע אסיה עד גיל 23 בשנת 2022, וערך שלוש הופעות בטורניר.

## קישורים חיצוניים

קטגוריה:כדורגלנים איראנים
קטגוריה:קשרי כדורגל איראנים
קטגוריה:כדורגלני ספהאן
קטגוריה:כדורגלני פרספוליס
קטגוריה:איראנים שנולדו ב-2002
פרמאונט פליירס

**פרמאונט פליירס** (באנגלית: **Paramount Players**) היא חברת הפקת סרטים אמריקאית של סרטי פרמאונט, המתמקדת ב"סרטים בעלי מאפיינים עכשוויים" וזאת, תוך כדי עבודה עם מותגים אחרים של פרמאונט גלובל. השם מרמז על מקורותיה המוקדמים ביותר, עוד שנקראה *Famous Players Film Company* – לפני הקמתה ב-1914 על ידי ויליאם וודסוורת' הודקינסון.

## הפקה
להלן לקט מהסרטים שהופקו בידי פרמאונט פליירס:

## קישורים חיצוניים
* 

## הערות שוליים

קטגוריה:פרמאונט
קטגוריה:חברות אמריקאיות להפקת סרטים
סטפן מיטרוביץ' (2002)

**סטפן מיטרוביץ**' (בסרבית: **Стефан Митровић**; נולד ב-15 באוגוסט 2002 בקרושבאץ שברפובליקה הפדרלית של יוגוסלביה) הוא כדורגלן סרבי המשחק בעמדת קשר הכנף בקבוצת אקסלסיור רוטרדם, בהשאלה מהלאס ורונה, ובנבחרת סרביה.
## קריירת מועדונים
מיטרוביץ' גדל במחלקות הנוער של המילטון סרביאנס, ג'יבובה אקדמי, המילטון יונייטד, אמפייר ניאגרה אקדמי וטורונטו בקנדה. לאחר מכן שיחק בהמילטון סיטי 1.

בשנת 2019 חתם מיטרוביץ' בראדניצ'קי ניש מליגת העל הסרבית. ב-23 בנובמבר 2019 ערך את הופעת הבכורה שלו במועדון, בהפסד 0–2 לכוכב האדום בלגרד במסגרת המחזור ה-17 בליגה לעונת . הוא ערך 57 הופעות ליגה במדי המועדון, בהן הבקיע 13 שערים.

ב-18 ביולי 2022 חתם מיטרוביץ' בכוכב האדום בלגרד מליגת העל הסרבית. ב-24 ביולי ערך את הופעת הבכורה שלו במועדון, בניצחון 1–2 על מלאדוסט לוצ'אני במסגרת המחזור השלישי בליגה לעונת . במשחק זה הבקיע את שער הבכורה שלו במועדון.

ב-1 בפברואר 2024 חתם בהלאס ורונה.

ב-6 בספטמבר 2024 הושאל אל לוון מליגת העל הבלגית.

## קריירה בינלאומית
ב-24 בספטמבר 2022 ערך מיטרוביץ' את הופעת הבכורה שלו בנבחרת סרביה, בניצחון 1–4 על נבחרת שוודיה במסגרת ליגת האומות 2022/2023.

## קישורים חיצוניים

## הערות שוליים

קטגוריה:כדורגלנים סרבים
קטגוריה:קשרי כדורגל סרבים
קטגוריה:קרושבאץ: כדורגלנים
קטגוריה:כדורגלני ראדניצ'קי ניש
קטגוריה:כדורגלני הכוכב האדום בלגרד
קטגוריה:כדורגלני הלאס ורונה
קטגוריה:כדורגלני לוון
קטגוריה:ספורטאים סרבים באיטליה
קטגוריה:ספורטאים זרים בבלגיה
קטגוריה:כדורגלני נבחרת סרביה
קטגוריה:כדורגלני אקסלסיור רוטרדם
קטגוריה:סרבים שנולדו ב-2002
איחוד אזרחי רדיקלי

**איחוד אזרחי רדיקלי** (בספרדית: **Unión Cívica Radical**; או בקיצור **UCR**) היא מפלגת מרכז ארגנטינאית. המפלגה הטרוגנית מאוד באידאולוגיה שלה, והיא נמתחת מליברליזם חברתי ועד סוציאל-דמוקרטיה. המפלגה חברה בארגון האינטרנציונל הסוציאליסטי.

## בבחירות
בראש המפלגה עומדת ועדה לאומית, אשר נשיאה הוא מנהיג המפלגה דה פקטו. נציגי המפלגה המחוזיים נפגשים בוועידה ארצית ביחד עם ארגוני סטודנטים ונוער של המפלגה.

### בחירות לנשיאות

## פיצולים
לאורך השנים, התפצלו מן המפלגה פוליטיקאים בכירים שהקימו מפלגות מתחרות משלהם:
* איחוד אזרחי רדיקלי אנטי פרסונלי (1924).
* איחוד אזרחי רדיקלי - חידוש מועצת המנהלים (1945).
* איחוד אזרחי רדיקלי בלתי מתפשר  (1957), ב-1972 התמזגה לתוך מפלגת תנועת אינטגרציה ופיתוח, שנמצאת כיום גם היא בסיעת ביחד לשינוי.
* קואליציה אזרחית ARI  (2001), נמצאת כיום גם היא בסיעת ביחד לשינוי.
* Recrear para el Crecimiento (2002).
* מפלגת הקונצרציות של FORJA  (2007), נמצאת כיום בסיעת החזית של כולם.
* דור למפגש לאומי  (2007), נמצאת כיום גם היא בסיעת ביחד לשינוי.

## ראו גם
* ביחד לשינוי - הסיעה בה נמצאת המפלגה
* הצעה רפובליקנית - המפלגה השותפה העיקרית של UCR
* חררדו מוראלס - נשיא המפלגה

## לקריאה נוספת
* פאולה אלונסו, **Between revolution and the ballot box : the origins of the Argentine Radical Party in the 1890s**, הוצאת אוניברסיטת קיימברידג', 2000. ()

## קישורים חיצוניים

* 

## הערות שוליים

קטגוריה:ארגנטינה: מפלגות
דילן לוויט

**דילן ג'יימס כריסטופר לוויט** (באנגלית: **Dylan James Christopher Levitt**; נולד ב-17 בנובמבר 2000 בבודלווידאן שבוויילס) הוא כדורגלן ולשי המשחק בעמדת הקשר בקבוצת היברניאן מליגת העל הסקוטית.

## קריירת מועדונים
לוויט גדל במחלקת הנוער של מנצ'סטר יונייטד. ב-28 בנובמבר 2019 ערך את הופעתו היחידה בקבוצה הבוגרת של המועדון, בהפסד 2-1 לאסטנה במסגרת שלב הבתים של הליגה האירופית לעונת 2019/2020.

ב-8 בספטמבר 2020 הושאל לוויט לצ'רלטון את'לטיק מהפוטבול ליג הראשונה. הוא ערך שלוש הופעות ליגה במדי המועדון במהלך תקופת ההשאלה.

ב-15 בפברואר 2021 הושאל לוויט למשך חצי עונה לאיסטרה 1961 מליגת העל הקרואטית. ב-13 במרץ ערך את הופעת הבכורה שלו במועדון, בניצחון 1-0 על לוקומוטיבה זאגרב במסגרת המחזור ה-25 לעונת . בסך הכל ערך שבע הופעות ליגה במדי המועדון במהלך תקופת ההשאלה.

ב-20 באוגוסט 2021 הושאל לוויט למשך עונה אחת לדנדי יונייטד מליגת העל הסקוטית. הוא ערך 25 הופעות ליגה במדי המועדון במהלך תקופת ההשאלה, בהן הבקיע חמישה שערים. בתום עונת  חתם על חוזה קבוע לשנתיים במועדון.

## קריירה בינלאומית
ב-3 בספטמבר 2020 ערך לוויט את הופעת הבכורה שלו בנבחרת ויילס, בניצחון 1-0 על נבחרת פינלנד במסגרת ליגת האומות 2020/2021.

הוא היה חלק מסגל נבחרת ויילס בטורניר יורו 2020 בשנת 2021, וערך הופעה אחת בטורניר.

נכלל בסגל נבחרת ויילס לטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים ולשים
קטגוריה:קשרי כדורגל ולשים
קטגוריה:כדורגלני מנצ'סטר יונייטד
קטגוריה:כדורגלני צ'רלטון את'לטיק
קטגוריה:כדורגלני איסטרה 1961
קטגוריה:כדורגלני דנדי יונייטד
קטגוריה:כדורגלני נבחרת ויילס
קטגוריה:כדורגלני היברניאן
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:ולשים שנולדו ב-2000
ג'ואל קינג

**ג'ואל ברוס קינג** (באנגלית: **Joel Bruce King**; נולד ב-30 באוקטובר 2000 בפיגטרי שבניו סאות' ויילס, אוסטרליה) הוא כדורגלן אוסטרלי המשחק בעמדת המגן השמאלי בקבוצת סידני ובנבחרת אוסטרליה.

## קריירת מועדונים
קינג גדל במחלקת הנוער של סידני. בשנת 2019 החל לשחק בקבוצה הבוגרת של סידני במסגרת ליגת העל האוסטרלית, ובסך הכל ערך 63 הופעות ליגה במדי המועדון, בהן הבקיע שער אחד.

ב-29 בינואר 2022 חתם קינג באודנסה בולקלוב מליגת העל הדנית. ב-20 בפברואר ערך את הופעת הבכורה שלו במועדון, בהפסד 2-0 לפ.צ. קופנהגן במסגרת המחזור ה-18 בליגה לעונת . בפברואר 2023 חזר לסידני בהשאלה.

## קריירה בין-לאומית
קינג היה חלק מסגל הנבחרת האולימפית של אוסטרליה לטורניר הכדורגל באולימפיאדת טוקיו ב-2021, וערך שלוש הופעות בטורניר.

ב-27 בינואר 2022 ערך קינג את הופעת הבכורה שלו בנבחרת אוסטרליה, בניצחון 4-0 על נבחרת וייטנאם במסגרת מוקדמות מונדיאל 2022.

נכלל בסגל נבחרת אוסטרליה לטורניר מונדיאל 2022.

## תארים
;סידני
* אליפות אוסטרליה (2): 2018/2019, 2019/2020

## קישורים חיצוניים

## הערות שוליים

קטגוריה:כדורגלנים אוסטרלים
קטגוריה:מגני כדורגל אוסטרלים
קטגוריה:כדורגלני סידני
קטגוריה:כדורגלני אודנסה בולקלוב
קטגוריה:כדורגלני נבחרת אוסטרליה
קטגוריה:כדורגלני מונדיאל 2022
קטגוריה:כדורגלנים אוסטרלים באולימפיאדת טוקיו (2020)
קטגוריה:אוסטרלים שנולדו ב-2000